
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση έκτακτης οικονομικής ενίσχυσης στους άνεργους αλιερ- 


γάτες της χώρας.I 

Καταβολή των επιδομάτων ανεργίας δικαιούχων μισθωτών 
στην επιχείρηση «ΕΕΥ8ΕΕ» που διέκοψε τις εργασίες της 

λόγω πυρκαϊάς.2 

Καταβολή δεδουλευμένων αποδοχών στους μισθωτούς της επι¬ 
χείρησης «ΕΞΤΡΑΛΟΥΜΙΝ ΜΕΤΑΛΛΟΥΡΓΙΚΗ ΒΙΟΜΗ¬ 
ΧΑΝΙΑ Α.Ε.».3 

Χορήγηση έκτακτης οικονομικής ενίσχυσης στους άνεργους 

ηθοποιούς Μελοδράματος — Οπερέττας.4 

Έγκριση κατανομής θέσεων στο ΤΑΧΔΙΚ.5 

Άδεια κατοχής Β' θέσης στον Ηλία Νικολακόπουλο.6 


Υπαγωγή στις διατάξεις του Ν. 1539/1985 και αναγνώριση 
χρόνου ασφάλισης των επαναπατριζομένων πολιτικών προ¬ 
σφύγων από την Ένωση Σοβιετικών Σοσιαλιστικών Δημο¬ 


κρατιών...7 

Υπαγωγή στις διατάξεις του Ν. 1539/85 και αναγνώριση χρό¬ 
νου ασφάλισης των επαναπατριζομένων προσφύγων από τη 

λαϊκή Δημοκρατία της Βουλγαρίας.8 

Υπαγωγή στις διατάξεις του Ν. 1539/85 και αναγνώριση χρό¬ 
νου ασφάλισης των επαναπατριζομένων Πολιτικών προσφύ¬ 
γων από τη Γερμανική Λαϊκή Δημοκρατία.9 

Έκπτωση 50% στους ναύλους των ακτοπλοϊκών πλοίων στα 

μέλη της Ένωσης τέως Βουλευτών.10 

Τροποποίηση απόφασης επιτροπής ελέγχου σταυλισμών και 

επιχειρήσεων επεξεργασίας ζωικών προϊόντων.11 

Σύσταση Νομικού Προσώπου με το όνομα ΔΗΜΟΤΙΚΗ ΒΙ¬ 
ΒΛΙΟΘΗΚΗ ΈΡΜΟΥΠΟΛΗΣ στο Δήμο Ερμούπολης του 

Νομού Κυκλάδων.12 

Σύσταση νομικού προσώπου με το όνομα «ΠολιτιστικόΚέντρο 

Καλλονής».13 

Σύσταση νομικού προσώπου με το όνομα «Πνευματικό Κέντρο 

Δήμου Μεσσήνης».14 

Σύσταση ίδιου νομικού προσώπου με το όνομα «Δημοτικό 

Γηροκομείο» στο Δήμο Πόρου. .15 

Σύσταση ίδιου νομικού προσώπου με το όνομα «Κοινοτική 
βιβλιοθήκη Ευδήλου Αριστείδης Φωτρίδης».16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ, 33168 (1) 

Χορήγηση έκτακτης οικονομικής ενίσχυσης στους άνεργους αλιερ- 
γάτες της χώρας. 


Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως 
Ανεργίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθ. 15631/87 απόφαση του Δ.Σ. του ΟΑΕΔ (αρ. Συνε¬ 
δρίασης 280/15.12.87) που μας υποβλήθηκε με το αριθ. 115562/87 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαι¬ 
ρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομι- 
κήξ ενίσχυσης από είκοσι χιλιάδες (20.000) δρχ. στον καθένα από 
τους άνεργους αλιεργάτες της χώρας ηλικίας άνω των 50 ετών με 
τις ακόλουθες προϋποθέσεις: 

α) Να έχουν απασχοληθεί ως αλιεργάτες κατά τα έτη 1985, 1986 
και 1987 και να έχουν πραγματοποιήσει 75 τουλάχιστον ημερομί¬ 
σθια στην ασφάλιση- ανεργίας κατά το έτος 1987. 

β) Να είναι άνεργοι κατά το χρόνο καταβολής του’ βοηθήματος 
που θα αποδεικνύεται με υπεύθυνη δήλωση του Ν.Δ. 105/69 που θα 
υπογράφεται ενώπιον της αρμόδιας υπηρεσίας. 

γ) Να μην έτυχαν τακτική επιδότηση λόγω ανεργίας μετά τη 
λήξη της αλιευτικής περιόδου ούτε να πληρούν προϋποθέσεις τα¬ 
κτικής επιδότησης. 

δ) Να μην είναι δυνατή η τοποθέτησή τους σε κατάλληλη απα¬ 
σχόληση κατά την έννοια των διατάξεων του άρθρου 15 του Ν.Δ. 
2961/54. 

ε) Να μην έχουν πραγματοποιήσει περισσότερα ημερομίσθια σε 
άλλη απασχόληση από αυτά που πραγματοποίησαν στον κλάδο 
τους κατά το έτος 1987. 

2. Η εν λόγω οικονομική ενίσχυση συμψηφίζεται με τη χορηγού¬ 
μενη επ’ ευκαιρεία των εορτών Χριστουγέννων 1987 Ν. Έτους 
1988 έκτακτη οικονομική ενίσχυση μη επιδοτουμένων ανέργων. 

3. Για την καταβολή της ανωτέρω έκτακτης επιδότησης ισχύουν 
οι περί παραγραφής διατάξεις του άρθρου 27 του Ν.Δ. 2961/54 
όπως συμπληρώθηκε. 

4. Η αξίωση της παραπάνω οικονομικής ενίσχυσης παραγράφε¬ 
ται μετά εξήντα (60) ημέρες από την κοινοποίηση της απόφασης 
αυτής στην αρμόδια για την επιδότηση Υπηρεσία. 

Η απόφαση αυτή που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 22 Δεκεμβρίου 1987 

Ο ΤΠΟΤΡΓΟΣ 
Γ. ΓΕΝΝΗΜΑΤΑΣ 

Αριθ. 33133 --(2) 

Καταβολή των επιδομάτων ανεργίας δικαιούχων μισθωτών στην επι¬ 
χείρηση «ΕΕΥ8ΕΕ» που διέκοψε τις εργασίες της λόγω πυρκαϊάς. 

Ο ΤΠΟΤΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Διοική- 
σεως του Ο.Α.Ε.Δ.». 

2. Τις διατάξεις των παρ. 1, 2 και 3 του άρθρου τετάρτου του Ν. 
1172/81 «Περί κυρώσεως συμπληρώσεως και ερμηνείας της υπό 
χρονολογία 2.3.81 Πράξεως Νομοθετικού «περί καταβολής υπό του 
ΟΑΕΔ δεδουλευμένων αποδοχών και αποζημιώσεων εις μισθωτούς 
κ.λπ». 

3. Την αριθ. 15618/87 γνωμοδότηση του Δ.Σ. του ΟΑΕΔ (αριθ. 
συνεδρίασης 280/15.12.87) που μας υποβλήθηκε με το αριθ. 
115562/18.12.87 έγγραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στην Επιχείρηση 
«ΕΕΥ8ΕΕ» εστιατόριο — καφετέρια. 

α) Επιδόματος ανεργίας μέχρι 2 μήνες για τον καθένα μισθωτό 
που έχει προϋποθέσεις τακτικής επιδότησης εφόσον δεν λύθηκε η ερ¬ 
γασιακή του σχέση, 

β) ' Εκτακτης οικονομικής ενίσχυσης από δέκα οκτώ χιλιάδες 
(18.000) δρχ. για τον καθένα από τους μισθωτούς που δεν πληρούν 
προϋποθέσεις τακτικής επιδότησης. 

Τα ως άνω επιδόματα θα καταβληθούν ανά Ιδνθήμερο και εφόσον 
αποδεικνύεται από τις προσκομιζόμενες υπογεγραμμένες καταστά¬ 
σεις η καταβολή των τακτικών αποδοχών και εισφορών από τον ερ¬ 
γοδότη. 

Ημερομηνία αναστολής της εργασιακής σύμβασης των εργαζομέ¬ 
νων θα ληφθεί η 30.11.87. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 22 Δεκεμβρίόυ 1987 

Ο ΤΠΟΤΡΓΟΣ 
Γ. ΓΕΝΝΗΜΑΤΑΣ 


Αριθ. 33160 (3) 

Καταβολή δεδουλευμένων αποδοχών στους μισθωτούς της επιχείρη¬ 
σης «ΕΞΤΡΑΛΟΤΜΙΝ ΜΕΤΑΛΛΟΤΡΓΙΚΗ ΒΙΟΜΗΧΑΝΙΑ 
Α.Ε.». 

Ο ΤΠΟΤΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 
«Περί κυρώσεως, συμπληρώσεως και ερμηνείας της υπό χρονολογίαν 
2.3.81 Πράξεως Νομοθετικού Περιεχομένου «Περί καταβολής υπό 
του Οργανισμού Απασχολήσεως Εργατικού Δυναμικού, δεδουλευμέ¬ 
νων αποδοχών και αποζημιώσεων εις μισθωτούς κ.λπ». 

2. Την αριθ. 15625/87 γνωμοδότηση του Δ.Σ. του ΟΑΕΔ (αριθ, 
συνεδρίασης 280/15.12.87) που μας υποβλήθηκε με το αριθ. 
115564/87 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενι- 
κώτερου κοινωνικού συμφέροντος και προκύπτει, έκδηλη οικονομική 
αδυναμία της επιχείρησης ΕΞΤΡΑΛΟΤΜΙΝ ΜΕΤΑΛΛΟΤΡΓΙΚΗ 
ΒΙΟΜΗΧΑΝΙΑ Α.Ε., αποφασίζουμε: 

Εγκρίνουμε την καταβολή από τον ΟΑΕΔ είκοσι χιλιάδες 
(20.000) δρχ. στον καθένα από τους 162 μισθωτούς της επιχείρησης 


ΕΞΤΡΑΛΟΤΜΙΝ ΜΕΤΑΛΛΟΤΡΓΙΚΗ ΒΙΟΜΗΧΑΝΙΑ Α.Ε. που 
πτώχευσε έναντι μέρους των δεδουλευμένων αποδοχών τους συνολι¬ 
κού ύψους 3.240.000 δρχ. 

Η απόφαση αυτή, που κοινοποιείται .για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 21 Δεκεμβρίου 1987 

Ο ΥΠΟΥΡΓΟΣ 
Γ. ΓΕΝΝΗΜΑΤΑΣ 


Αριθ. 33166 (4) 

Χορήγηση έκτακτης οικονομικής ενίσχυσης στους άνεργους ηθο¬ 
ποιούς Μελοδράματος — Οπερέττας. 

Ο ΤΠΟΤΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν. Δ/τος 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού Δυναμικού». 

3. Την αριθ. 15630/87 απόφαση του Διοικητικού Συμβουλίου του 
ΟΑΕΔ (αρ. Συνεδρίαση 280/15.12.87) που μας υποβλήθηκε με το α- 
ριθ. 115562/87 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρε¬ 
τικοί λόγοι, αποφασίζουμε: ' 

1. Εγκρίνουμε την καταβολή από τον ΟΑΕΔ έκτακτης οικονομι¬ 
κής ενίσχυσης από είκοσι χιλιάδες (20.000) δρχ. στον καθένα από 
τους άνεργους ηθοποιούς του μελοδράματος — οπερέττας με τις εξής 
προϋποθέσεις: 

α) Να παραμένουν άνεργοι από 1.1.287 μέχρι την ημερομηνία 
έκδοσης της υπουργικής απόφασης και να έχουν πραγματοποιήσει 
από 1.12.85 και εφεξής 75 τουλάχιστον ημερομίσθια. 

β) Να έχουν πραγματοποιήσει περισσότερα από 100 ημερομίσθια 
από 1.5.87 μέχρι 31.10.87 σε οποιαδήποτε ασφαλιστέα εργασία. 

γ) Να μην επιδοτούνται λόγω ανεργίας και ειδικού επιδόματος 
από 1.12.87 και εφεξής ούτε να πληρούν προϋποθέσεις για τακτική 
επιδότηση και ειδικό επίδομα. 

2. Η καταβολή της έκτακτης οικονομικής ενίσχυσης θα πραγματο¬ 
ποιηθεί μετά την προσκόμιση των κατωτέρω δικαιολογητικών: 

α)' Αδεια ασκήσεως επαγγέλματος 

β) Ασφαλιστικό βιβλιάριο ΙΚΑ 

γ) Κατάσταση της οικείας οργάνωσης εργαζομένων η οποία θα πε¬ 
ριλαμβάνει τους άνεργους ηθοποιούς μελοδράματος — οπερέττας και 
θα βεβαιώνει την παραμονή τους σε κατάσταση ανεργίας από 
1.12.87 και εφεξής. Εξαιρούνται όσοι δεν είναι γραμμένοι στην Ορ¬ 
γάνωση αυτή οι οποίοι θα υποβάλουν υπεύθυνη δήλωση του Ν.Δ. 
105/69 στην οποία θα δηλώνουν ότι δεν εργάζονται από 1.12.87 και 
εφεξής σε οποιαδήποτε εργασία και ότι δεν πραγματοποίησαν περισ¬ 
σότερα από 100 ημερομίσθια από 1.5. — 31.10.87. 

3. Με την έκτακτη αυτή οικονομική ενίσχυση συμψηφίζεται η χο¬ 
ρηγούμενη λόγω γιορτών Χριστουγέννων 1987 Ν. Έτους 1988 έ¬ 
κτακτη οικονομική ενίσχυση στους μη επιδοτούμενους άνεργους και 
κάθε αχρεώστητη παροχή. 

4. Για την καταβολή της ανωτέρω έκτακτης οικονομικής ενίσχυ¬ 
σης ισχύουν οι περί παραγραφής διατάξεις του άρθρου 27 του Ν.Δ. 
2961/54 όπως συμπληρώθηκε από το Ν. 1545/85. 

Η απόφαση που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως. 


Αθήνα, 22 Δεκεμβρίου 1987 


Ο ΥΠΟΥΡΓΟΣ 
Γ. ΓΕΝΝΗΜΑΤΑΣ 

Αριθ. 118807/3718 (5) 

' Εγκριση κατανομής θέσεων στο ΤΑΧΔΙΚ. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 20 παρ. 1 του Ν.Δ. 1017/71 «περί συστάσεως Τα¬ 
μείου Χρηματοδοτήσεως Δικαστικών Κτιρίων (ΤΑΧΔΙΚ). 

2. Το 226/19.6.87 Π.Δ. που δημοσιεύθηκε στο ΦΕΚ 100/τ. 
Α723.6.87 "«περί συστάσεως θέσεν τεχνικού και βοηθητικού προσω¬ 
πικού ΤΑΧΔΙΚ». 

3. Την απόφαση του Διοικητικού Συμβουλίου του ΤΑΧΔΙΚ, που έ¬ 
λαβε στη συνεδρίασή του αριθ. 550/8.12.87 περί κατανομής θέσεων 
ΤΑΧΔΙΚ, αποφασίζουμε: 

Εγκρίνουμε την κατανομή τεσσάρων θέσεων μονίμου τεχνικού και 
βοηθητικού προσωπικού του ΤΑΧΔΙΚ, που έχουν συσταθεί με το 
ανωτέρω Π.Δ., ως εξής: 

1) Δικαστικό Μέγαρο Θεσσαλονίκης. 

1 θέση κλάδου ΔΕ (θερμικών — ψυκτικών εγκαταστάσεων). 

1 θέση κλάδου ΥΕ (φύλακα — νυκτοφύλακα). 

2) Δικαστικό Μέγαρο Πειραιά 

1 θέση κλάδου ΣΕ (θερμικών — ψυκτικών εγκαταστάσεων) 

1 θέση κλάδου ΥΕ (φύλακα — νυκτοφύλακα). 

Αθήνα, 22 Δεκεμβρίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 
ΑΓ. ΚΟΥΤΣΟΓΙΩΡΓΑΣ 


Αριθ. Β2-390 (6) 

' Αδεια κατοχής Β’ θέσης στον Ηλία Νικολακόπουλο. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπλη¬ 
ρώθηκε με την παρ. 6 του άρθρου 48 του Ν. 1404/83. 

2. Το αρθ. 459/2.11.83 Π. Δ/γμα (ΦΕΚ 175/29.11.83 τ. Α’). 

3. Το αριθ. 7805/4262/22.12.86 έγγραφο του Πανεπιστημίου 
Αθηνών. 

4. Το αριθ. 159/25.319/19.2.87 έγγραφο του Εθνικού Κέντρου 
Κοινωνικών Ερευνών. 

5. Το αριθ. 14874/632/Ιουνίου 1987 έγγραφο του Ελεγκτικού 
Συνεδρίου, αποφασίζουμε: 

Παρέχουμε την άδεια στον Ηλία Νικολακόπουλο Λέκτορα του 
τμήματος Πολιτικής Επιστήμης και Δημόσιας Διοίκησης του Πανε¬ 
πιστημίου Αθηνών για να προσφέρει τις υπηρεσίες του σαν ερευνητής 
στο Εθνικό Κέντρο Κοινωνικών Ερευνών από 20.10.86. 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμία περίπτωση το ανώτατο όριο απολαβών του άρ¬ 
θρου 6 του Ν, 1256/82. 

Ο ανωτέρω δικαιούται να λαμβάνει το σύνοςο των ακαθαρίστων 
αποδοχών που λαμβάνει ως μέλος του ΔΕΠ και τα 3/4 του συνόλου 
των ακαθαρίστων κάθε φύσης αμοιβών του για την'απασχόλησή του 
στην παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Δεκεμβρίου 1987 

Ο ΥΠΟΥΡΓΟΣ 
ΑΝΤΩΝΗΣ ΤΡΙΤΣΗΣ 


Αριθ. 30046/947/87 (7) 

Υπαγωγή στις διατάξεις του Ν. 1539/1985 και αναγνώριση χρόνου 

ασφάλισης των επαναπατριζομένων πολιτικών προσφύγων από 

την Ένωση Σοβιετικών Σοσιαλιστικών Δημοκρατιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τις διατάξεις των άρθρων 1-3 του Ν. 1539/85 (ΦΕΚ 
64/5.4.85 (τεύχος Α :). 

2. Τη συμφωνία μεταξύ της Κυβέρνησης της Ελληνικής Δημοκρα¬ 
τίας και της Κυβέρνησης της Ένωσης Σοβιετικών Σοσιαλιστικών 
Δημοκρατιών για τη ρύθμιση ορισμένων συνταξιοδοτικών και άλλων 
κοινωνικοασφαλιστικών ζητημάτων. 

3. Την αρ. πρωτ. 2389/13.2.87 (ΦΕΚ 81 Β/ 13.2.87) απόφαση 
του Πρωθυπουργού και του Υπουργού Οικονομικών «Ανάθεση αρμο¬ 
διοτήτων στον Υφυπουργό Οικονομικών», αποφασίζουμε : 

.1. Καθορίζουμε την πρώτη του επόμενου μήνα από τον οποίο θα 
καταβληθεί στον Ειδικό Λογαριασμό του ΙΚΑ η δεύτερη δόση που 
προβλέπει η σχετική συμφωνία, ως χρονολογία έναρξης εφαρμογής 
των διατάξεων των άρθρων 1-3 του Ν. 1539/85, για τα πρόσωπα 
της παραγρ. I του άρθρου 1 του Νόμου αυτού τα οποία έχουν επανα- 
πατρισθεί ή θα επαναπατρισθούν στην Ελλάδα από την Ένωση Σο¬ 
βιετικών Σοσιαλιστικών Δημοκρατιών, μέχρι και μία πενταετία από 
την παραπάνω χρονολογία. 

2. Τα πρόσωπα της προηγούμενης παραγράφου μπορούν, από το 
χρόνο απασχόλησής τους στην Ένωση Σοβιετικών Σοσιαλιστικών 
Δημοκρατιών, να αναγνωρίσουν χρόνο πραγματικής ασφάλισης στο 
Ναυτικό Απομαχικό Ταμείο (ΝΑΤ) σύμφωνα με την παραγρ. I του 
άρθρου 1 του Ν. 1539/85 όπως παρακάτω: 

α) Τα πρόσωπα τα οποία μέχρι την ένταξή τους είχαν ήδη Συντα- 
ξιοδοτηθεί από φορέα συνταξιοδότησης της Ένωσης Σοβιετικών Σο¬ 
σιαλιστικών Δημοκρατιών, τόσο χρόνο όσος απαιτείται για τη θεμε- 
λίωση αντίστοιχου συνταξιοδοτικού δικαιώματος (αναπηρίας, γήρα¬ 
τος, θανάτου) στο Ν.Α.Τ., με συνυπολογισμό και του τυχόν χρόνου 
ασφάλισης στην Ελλάδα μέχρι και τη χρονολογία ένταξής τους. 

β) Οι άνδρες και οι γυναίκες οι οποίοι κατά τη χρονολογία έντα¬ 
ξής τους είχαν συμπληρώσει το 55ο και το 50ο έτος της ηλικίας τους 
αντίστοιχα, το σύνολο του χρόνου απασχόλησής τους στην Ένώση 
Σοβιετικών Σοσιαλιστικών Δημοκρατιών αλλά όχι περισσότερο από 
τον ελάχιστο χρόνο που προβλέπεται από τη Νομοθεσία του Ν.Α.Τ. 
για τη θεμελίωση συνταξιοδοτικού δικαιώματος λόγω γήρατος, με 
συνυπολογισμό και του τυχόν χρόνου'ασφάλισης στην Ελλάδα μέχρι 
τη χρονολογία ένταξης. 

γ) Τα λοιπά πρόσωπα της παραγρ. 1 της απόφασης αυτής μπο¬ 
ρούν να αναγνωρίσουν ως χρόνο ασφάλισής τους, το σύνολο του χρό¬ 
νου απασχόλησής τους στην Ένωση Σοβιετικών Σοσιαλιστικών Δη¬ 
μοκρατιών και πάντως όχι περισσότερο από το χρόνο που προβλέπε- 
ται από την Νομοθεσία του ΝΑΤ για τη θεμελίωση συνταξιοδοτικού 
δικαιώματος λόγω αναπηρίας και θανάτου, με συνυπολογισμό και 
του τυχόν χρόνου ασφάλισης στην Ελλάδα μέχρι τη χρονολογία έντα- 
ξής τους. 

3. Αναγνώριση του χρόνου που τυχόν απομένει μετά την αναγνώ¬ 
ριση του παραπάνω χρόνου θα γίνει με νέα απόφαση ανάλογα με το 
υπόλοιπο του ειδικού λογαριασμού από το ποσό- της αποζημίωσης 
που θα καταβληθεί από τη χώρα αυτή. 

4. Η αναγνωρισθείσα σύμφωνα με τα παραπάνω υπηρεσία συ- 
νταξιοδοτικά εξομοιώνεται με υπηρεσία ναύτη σε πλοία κάτω των 25 
κοχ. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Π. ΡΟΥΜΕΛΙΩΤΗΣ Σ. ΚΑΛΟΥΔΗΣ 

ΕΜΠΟΡ. ΝΑΥΤΙΛΙΑΣ 
Ε. ΓΙΑΝΝΟΠΟΥΛΟΣ 

Αριθ. 30046/949/87 (8) 

Υπαγωγή στις διατάξεις του Ν. 1539/85 και αναγνώριση χρόνου 
ασφάλισης των επαναπατριζομένων προσφύγων από τη λαϊκή Δη¬ 
μοκρατία της Βουλγαρίας. 


Αριθ. 30046/948/87 (9) 

Υπαγωγή στις διατάξεις του Ν. 1539/85 και αναγνώριση χρόνου 
ασφάλισης των επαναπατριζομένων Πολιτικών προσφύγων από 
τη Γερμανική Λαϊκή Δημοκρατία. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΝΑΥΤΙΛΙΑΣ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

1. Τις διατάξεις των άρθρων 1-3 του Ν. 1539/85 (ΦΕΚ 
64/5.4.85 τευχ. Α:). 

2. Τη συμφωνία μεταξύ της Κυβέρνησης της Ελληνικής Δημοκρα¬ 
τίας και της Κυβέρνησης της Λαϊκής Δημοκρατίας της Βουλγαρίας 
για τη ρύθμιση ορισμένων συνταξιοδοτικών και άλλων κοινωνικοα- 
σφαλιστικών ζητημάτων. 

3. Την αρ. πρωτ: 2389/13.2.87 (ΦΕΚ 81/Β/13.2.87) απόφαση 
του Πρωθυπουργού και του Υπουργού Οικονομικών «Ανάθεση αρμο¬ 
διοτήτων στον Υφυπουργό Οικονομικών», αποφασίζουμε : 

1. Καθορίζουμε την πρώτη του μεθεπόμενου μήνα από τον οποίο 
θα καταβληθεί στον ειδικό λογαριασμό του ΙΚΑ η πρώτη δόση που 
προβλέπει η σχετική συμφωνία, ως χρονολογία έναρξης εφαρμογής 
των διατάξεων των άρθρων 1-3 του Ν. 1539/85, για τα πρόσωπα 
της παραγ. 1 του άρθρου 1 του Νόμου αυτού τα οποία έχουν επανα- 
πατρισθεί ή θα επαναπατρισθούν στην Ελλάδα από Λαϊκή Δημοκρα¬ 
τία της Βουλγαρίας μέχρι και μία τριετία από την παραπάνω χρονο¬ 
λογία. 

2. Τα πρόσωπα της προηγούμενης παραγράφου μπορούν, από το 
χρόνο απασχόλησής τους στην Λαϊκή Δημοκρατία της Βουλγαρίας να 
αναγνωρίσουν χρόνο πραγματικής ασφάλισης στο Ναυτικό απομαχι¬ 
κό Ταμείο (ΝΑΤ) σύμφωνα με την παραγ. 1 του άρθρου 1 του Ν. 
1539/85 όπως παρακάτω: 

α) Τα πρόσωπα τα οποία μέχρι την ένταξή τους είχαν ήδη συντα- 
ξιοδοτηθεί από φορέα συνταξιοδότησης της Λαϊκής Δημοκρατίας της 
•Βουλγαρίας, τόσο χρόνο όσος απαιτείται για τη θεμελίωση αντίστοι¬ 
χου συνταξιοδοτικού δικαιώματος (αναπηρία, γήρατος, θανάτου) στο 
ΝΑΤ. με συνυπολογισμού και του τυχόν χρόνου ασφάλισης στην Ελ¬ 
λάδα μέχρι και τη χρονολογία ένταξής τους. 

β) Οι άνδρες και οι γυναίκες οι οποίοι κατά τη χρονολογία έντα¬ 
ξής τους είχαν συμπληρώσει το 55ο και 50ο έτος της ηλικίας τους 
αντίστοιχα, το σύνολο του χρόνου απασχόλησής τους στην Λαϊκή Δη¬ 
μοκρατία της Βουλγαρίας αλλά όχι περισσότερο από τον ελάχιστο 
χρόνο που προβλέπεται από τη Νομοθεσία του ΝΑΤ για τη θεμε¬ 
λίωσα συνταξιοδοτικού δικαιώματος λόγω γήρατος, με συνυπολογι- 
σμό και του τυχόν χρόνου ασφάλισης στην Ελλάδα μέχρι τη χρονολο¬ 
γία ένταξης. 

γ)Τα λοιπά πρόσωπα της παργ. 1 της απόφασης αυτής μπορούν 
να αναγνωρίσουν ως χρόνο ασφάλισής τους, το σύνολο του χρόνου 
απασχόλισής τους στην Λαϊκή Δημοκρατία της Βουλγαρίας και πά¬ 
ντως όχι περισσότερο από το χρόνο που προβλέπεται από την νομο¬ 
θεσία του ΝΑΤ για τη θεμελίωση συνταξιοδοτικού δικαιώματος 
λόγω αναπηρίας και θανάτου, με συνυπολογισμά και του τυχόν χρό¬ 
νου ασφάλισης στην Ελλάδα μέχρι την χρονολογία ένταξής τους. 

3. Αναγνώρισης του χρόνου που τυχόν απομένει μετά την ανα¬ 
γνώριση του παραπάνω χρόνου θα γίνει με νέα απόφαση ανάλογα με 
το υπόλοιπο του Ειδικού Λογαριασμού από το ποσό της αποζημίω¬ 
σης που θα καταβληθεί από τη χώρα αυτή. 

4. Η αναγνωρισθείσα σύμφωνα με τα παραπάνω υπηρεσία συντα- 
ξιοδοτικά εξομοιώνεται με υπηρεσία ναύτη σε πλοία κάτω των 25 
κοχ. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

. ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Π. ΡΟΥΜΕΛΙΩΤΗΣ Σ. ΚΑΛΟΤΔΗΣ 

ΕΜΠΟΡ. ΝΑΥΤΙΛΙΑΣ 
Ε. ΓΙΑΝΝΟΠΟΥΛΟΣ 


Έχοντας υπόψη : 

1. Τις διατάξεις των άρθρων 1-3 του Ν. 1539/85 (ΦΕΚ 
64/5.4.85 τεύχος Α :): 

2. Τη συμφωνία μεταξύ της Κυβέρνησης της Ελληνικής Δημοκρα¬ 
τίας και της Κυβέρνησης της Γερμανικής Λαϊκής Δημοκρατίας, για 
τη ρύθμιση ορισμένων συνταξιοδοτικών και άλλων κοινωνικοασφαλι- 
στικών ζητημάτων. 

3. Την αρ. πρωτ : 2389/13.2.87 (ΦΕΚ 81 Β/13.2.87) απόφαση 
του Πρωθυπουργού και του Υπουργού Οικονομικών «Ανάθεση αρμο¬ 
διοτήτων στον Υφυπουργό Οικονομικών», αποφασίζουμε: 

1. Καθορίζουμε την 1η Οκτώβρη 1985, ως χρονολογία έναρξης 
εφαρμογής των διατάξεων των άρθρων 1-3 του Ν. 1539/85, για τα 
πρόσωπα της παραγρ. 1 του άρθρου 1 του Νόμου αυτού τα οποία έ¬ 
χουν επαναπατρισθεί ή θα επαναπατρισθούν στην Ελλάδα από τη 
Γερμανική Λαϊκή Δημοκρατία μέχρι και την 1η Οκτώβρη 1990. 

2. Τα πρόσωπα της προηγούμενης παραγράφου μπορούν, από το 
χρόνο απασχόλησής τους στην Γερμανική Λαϊκή Δημοκρατία να 
αναγνωρίσουν χρόνο πραγματικής ασφάλισης στο Ναυτικό Απομαχι¬ 
κό Ταμείο (ΝΑΤ) σύμφωνα με την παραγρ. 1 του άρθρου 1 του Ν. 
1539/85 όπως παρακάτω: 

α) Τα πρόσωπα τα οποία μέχρι την 1η Οκτώβρη 1985 είχαν ήδη 
συνταξιοδοτηθεί από φορέα συνταξιοδότησης της Γερμανικής Λαϊκής 
Δημοκρατίας, τόσο χρόνο όσος απαιτείται για τη θεμελίωση αντί¬ 
στοιχου συνταξιοδοτικού δικαιώματος (αναπηρίας, γήρατος, θανά¬ 
του) στο ΝΑΤ, με συνυπολογισμό και του τυχόν χρόνου ασφάλισης 
στην Ελλάδα μέχρι 30 Σεπτεμβρίου 1985. 

β) Οι άνδρες και οι γυναίκες οι οποίοι κατά την 1η Οκτώβρη 
1985 είχαν συμπληρώσει το 55ο και το 50ο έτος της ηλικίας τους 
αντίστοιχα, το σύνολο του χρόνου απασχόλησής τους στην Γερμανική 
Λαϊκή Δημοκρατία αλλά όχι περισσότερο από τον ελάχιστο χρόνο 
που προβλέπεται από τη Νομοθεσία του ΝΑΤ για τη θεμελίωση συ- 
νταξιοδοτικού δικαιώματος λόγω γήρατος, με συνυπολογισμό και 
του τυχόν χρόνου ασφάλισης στην Ελλάδα μέχρι 30 Σεπτεμβρίου 
1985. 

γ) Τα λοιπά πρόσωπα της παραγρ. 1 της απόφασης αυτής μπο¬ 
ρούν να αναγνωρίσουν ως χρόνο ασφάλισής τους, το σύνολο του χρό¬ 
νου απασχόλησής τους στην Γερμανική Λαϊκή Δημοκρατίά'και πά¬ 
ντως όχι περισσότερο από το χρόνο που προβλέπεται από την Νομο¬ 
θεσία του ΝΑΤ για τη θεμελίωση συνταξιοδοτικού δικαιώματος 
λόγω αναπηρίας και θανάτου, με συνυπολογισμό και του τυχόν χρό¬ 
νου ασφάλισης στην Ελλάδα μέχρι 30 Σεπτεμβρίου 1985. 

3. Αναγνώριση του χρόνου που τυχόν απομένει μετά την αναγνώ¬ 
ριση του παραπάνω χρόνου θα γίνει με νέα απόφαση εφόσον θα υπάρ¬ 
ξει υπόλοιπο στον Ειδικό Λογαριασμό από το ποσό της αποζημιώ- 
σεως που θα καταβ ληθεί από τη χώρα αυτή. 

4. Η αναγνωρισθείσα σύμφωνα με τα παραπάνω υπηρεσία συντα- 
ξιοδοτικά εξομοιώνεται με υπηρεσία ναύτη σε πλοία κάτω των 25 
κοχ. 


Η απόφαση αυτή να δημοσιευθεί στην Εφημερίδα της Κυβέρνη- 
σης. 


01 ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Π. ΡΟΥΜΕΛΙΩΤΗΣ Σ. ΚΑΛΟΥΔΗΣ 

ΕΜΠΟΡ. ΝΑΥΤΙΛΙΑΣ 
Ε. ΓΙΑΝΝΟΠΟΥΛΟΣ 

Λριθ. 91152/4829/8 7 (10) 

' Εκπτωση 50% στους ναύλους των ακτοπλοϊκών πλοίων στα μέλη 
της Ένωσης τέως Βουλευτών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το αριθ. 187/2.10.87 έγγραφο της Ενωσης τέως Βουλευτών, 
β. Το αριθ. 21/26.11.87 πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

γ. Τις διατάξεις του αριθ. 178 του ΚΔΝΔ. Αποφασίζουμε: 

Στα μέλη της Ενωσης τέως Βουλευτών κατά την διακίνησή τους 
με τα ακτοπλοϊκά πλοία όλων των γραμμών εσωτερικού παρέχεται 
έκπτωση 50%, στους ναύλους επιβατών και οχημάτων με την επί¬ 
δειξη του δελτίου ταυτότητας της Βουλής των Ελλήνων και της ά¬ 
δειας κυκλοφορίας του αυτοκινήτου τους. 

Η παρούσα να δημοσιευθεί στην Εφημερίδα της Κυβέρνησης. 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. 8874 _ (11) 

Τροποποίηση απόφασης επιτροπής ελέγχου σταυλισμών και επιχει¬ 
ρήσεων επεξεργασίας ζωικών προϊόντων. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τον Ν. 3200/55 «περί διοικητικής αποκέντρωσης». 

2) Τον Α.Ν. 2520/40 «περί υγειον. Διατάξεων». 

3) Τον Ν. 1579/85 «περί ρυθμίσεως για την εφαρμογή και ανά¬ 
πτυξη του ΕΣΥ. 

4) Την Α1 β/8181/86 Υ.Δ. «περί όρων ίδρυσης και λειτουργίας 
πτηνοτροφικών εγκαταστάσεων». 

5) Το υπ’ αριθ. α) 4243/4.8.87 έγγραφο του Τ.Π. και Π.Ε. Ν. 
Δωδ/σου β) 1704/13.11.87 έγγραφο τηςΔ/σης Κτηνιατρικής Υπηρε¬ 
σίας Ν. Δωδ/σου αποφασίζουμε: 

Τροποποιούμε τις αρ. 4662/86 και 832/87 Νομαρχιακές αποφά¬ 
σεις ως εξής: 

1. Ορίζουμε ως τακτικό μέλος της Α/θμίου Επιτροπής τον Αρη 
Σκιαδόπουλο Γεωλόγο σε αντικατάσταση του μετατεθέντος Αρβανι- 
τίδη Γεωργίου. 

2. Ορίζουμε ως τακτικό μέλος της Β/θμίου επιτροπής σταυλισμών 
και επιχειρήσεων επεξεργασίας ζωικών προϊόντων, τον εκάστοτε Δ/- 
ντή της Δ/νσεως Κτηνιατρικής Υπηρεσίας Δωδ/σου με αναπληρωμα¬ 
τικό μέλος τον νόμιμο αναπληρωτή του σε αντικατάσταση του Αχιλ- 
λέα Ασπρέα και Γεώργιο Σοφό Κτηνίατρο σύμφωνα με το αριθ. 
1704/13.11.87 έγγραφο της Δ/αεως Κτηνιατρικής Υπηρεσίας 
Δωδ/σου. 

3. Γραμματέα της Α/θμίας Επιτροπής ορίζουμε τον Γεώργιο Σαρ- 
μουσάκη Επόπτη Δημ. Υγείας Τμήματος Υγιεινής με αναπληρωτή 
τον Επαμεινώνδα Κατσαρό Επόπτη Δημ. Υγείας τμήματος.Υγιεινής 
και Γραμματέα της Β/θμίας Επιτροπής ορίζουμε τον Επαμεινώνδα 
Κατσαρό με αναπληρωτή τον Γεώργιο Σαρμουσάκη. 

Κατά τα λοιπά ισχύει η αρ. 4662/86 απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 25 Νοεμβρίου 1987 

Ο Νομάρχης 

I. ΜΑΧΑΙΡΙΔΗΣ 


Αριθ. 14010 (12) 

Σύσταση Νομικού Προσώπου με το όνομα ΔΗΜΟΤΙΚΗ ΒΙΒΛΙΟ¬ 


ΘΗΚΗ ΕΡΜΟΥΠΟΛΗΣ στο Δήμο Ερμούπολης του Νομού Κυ¬ 
κλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού 
Κώδικα (Γ1.Δ. 76/1985). 

2. Την 318/1987 απόφαση του Δημ. Συμβουλίου Ερμούπολης Ν. 
Κυκλάδων αποφασίζουμε: 

1. Συστήνουμε ίδιο νομικό πρόσωπο με το όνομα ΔΗΜΟΤΙΚΗ 
ΒΙΒΛΙΟΘΗΚΗ ΕΡΜΟΥΠΟΛΗΣ, στο Δήμο Ερμούπολης του Νομού 
Κυκλάδων. 

2. Σκοπός του νομικού αυτού προσώπου είναι η οργάνωση της 
υπηρεσίας της Δημοτικής Βιβλιοθήκης για την καλύτερη εξυπηρέτηση 
των δημοτών. 

3. Πόροι του νομικού προσώπου είναι: 

α. Ετήσια επιχορήγηση του Δήμου δρχ. 2.300.000 δρχ. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές και κληροδοσίες. 

4. Το νομικό Πρόσωπο διοικείται από επταμελές Διοικητικό Συμ¬ 
βούλιο που αποτελέΐται από τους: 

α. Τον Δήμαρχο Ερμούπολης, ως Πρόεδρο. 

β. Δύο (2) Δημοτικούς Συμβούλους. 

γ. Τέσσερις (4) κατοίκους ή δημότες του Δήμου με ανάλογη πνευ¬ 
ματική επίδοση και προσφοαρά. 

Οι δημοτικοί σύμβουλοι και οι κάτοικοι ή δημότες ορίζονται από 
το Δημοτικό Συμβούλιο. 

Το Διοικητικό Συμβούλιο εκλέγει ένα από τα μέλη του ως 
Αντιπρόεδρο. 

Η θητεία των μελών του ΔΣ. ακολουθεί τη δημοτική περίοδο. 

5. Το νομικό Πρόσωπο εκπροσωπείται στα δικαστήρια και σε 
κάθε δημόσια αρχή από το Πρόεδρο του ΔΣ. και όταν αυτός είναι 
απών ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβέρνησης. 

Ερμούπολη, 23 Νοεμβρίου 1987 
Ο 'Νομάρχης 

ΓΕΩΡΓΙΟΣ ΗΛΙΑΚΟΠΟΥΛΟΣ 


Αριθ. 13048 (13) 

Σύσταση νομικού προσώπου με το όνομα «ΠολιτιστικόΚέντρο Καλ¬ 
λονής». 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις του άρθρου 171/173/175 του ΔΚΚ. 

2. Την 61/87 απόφαση του ΚΣ. Καλλονής σχετικά με τη σύσταση 
Νομικού Προσώπου με την επωνυμία «Πολιτιστικό κέντρο Καλλο¬ 
νής» αποφασίζουμε: 

1) Συνιστάτε στην Κοινότητα Καλλονής ίδιο Νομικό Πρόσωπο με 
το όνομα «Πολιτιστικό Κέντρο Καλλονής». 

2) Σκοπός του Νομικού προσώπου είναι η διαμόρφωση αίθουσας 
πολλαπλών χρήσεων, η ανάπτυξη κίνησης του τόπου και γενικώτερα 
η δημιουργία χώρου στέγασης νέων, βιβλιοθήκης,--αίθουσα διαλέ¬ 
ξεων, προβολών’κ.λπ. 

3) Πόροι του νομικού προσώπου είναι: 

α) Η ετήσια επιχορήγηση της Κοινότητας που ανέρχεται σε 
120.000 δρχ. τουλάχιστο. 

β) Οι πάσης φύσεως εισφορές, δωρεές, κληρονομιές, κληροδοσίες 
κ.λπ. 

γ) Κάθε παροχή του Κράτους. 

δ)' Εσοδα από το αντίτιμο των πραγμάτων που παρέχονται από 
το νομικό πρόσωπο. 

ε) Η περιουσία του Νομικού Προσώπου είναι ένα κτίριο στην οδό 
Μητροπόλεως 259 τ.μ. 

4) Το νομικό, πρόσωπο θα διοικείται από 5ελές διοικητικό συμ¬ 
βούλιο που θα αποτελείται από: 

α) Δύο κοινοτικούς Συμβούλους που θα ορίζονται με απόφαση του 
ΚΣ. 

β) Τον εκάστοτε πρόεδρο της Κοινότητας ως πρόεδρο, 
γ) Τον εκάστοτε Λυκειάρχη του /λυκείου Καλλονής, 
δ) Τον εκάστοτε Δ/ντή του Δημοτικού Σχολείου. 

5) Το νομικό Πρόσωπο εκπροσωπείται ενώπιον των δικαστηρίων 
και κάθε αρχής από τον Πρόεδρο του Διοικητικού Συμβουλίου και σε 
περίπτωση απουσίας ή κωλύματος αυτού, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβέρνησης. 

Μυτιλήνη, 9 Νοεμβρίου 1987 

Ο Νομάρχης 
ΚΩΣΤΑΣ ΚΕΝΤΡΟΣ 


πτώση όμως η θητεία του Διοικητικού Συμβουλίου λήγει με την θη¬ 
τεία του Δημοτικού Συμβουλίου. 

6. Το νομικό Πρόσωπο'εκπροσωπεύεται στα δικαστήρια και σε 
κάθε άλλη αρχή από τον Πρόεδρο κι’ όταν αυτός απουσιάζει ή κω¬ 
λύεται από τον αντιπρόεδρο ή από άλλο μέλος που ορίζεται από το 
Διοικητικό Συμβούλιο. 

Η παρούσα να δημοσιευθεί στην Εφημερίδα της Κυβερνήσεως. 

Καλαμάτα, 25 Νοεμβρίου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 


Αριθ. ΕΣ. 25420 (14) 

Σύσταση νομικού προσώπου με το όνομα «Πνευματικό Κέντρο Δή¬ 
μου Μεσσήνης». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Την απόφαση του άρθρου 175 του ΔΚΚ. (Π.Δ. 76/1985). 

2. Την απόφαση του Δημοτικού Συμβουλίου Μεσσήνης αριθ. 
157/1987 αποφασίζουμε: 

1. Συστήνουμε ίδιο νομικό πρόσωπο με το όνομα «Πνευματικό 
Κέντρο Δήμου Μεσσήνης» στο Δήμο Μεσσήνης. 

2. Σκοπός του' νομικού αυτού προσώπου είναι η ανάπτυξη κάθε 
μορφής πνευματικής και γενικά πολιτιστικής δραστηριότητας στην 
πόλη της Μεσσήνης, η διάδωση και η ανάδειξη της πολιτιστικής κλη¬ 
ρονομιάς και της λαϊκής παράδοσης σε αυνδιασμό με τα νεώτερα πο¬ 
λιτιστικά ρεύματα. Η διοργάνωση διαλέξεων συζητήσεων, η ανά¬ 
πτυξη και ενίσχυση δραστηριοτήτων για την προβολή και διάδοση 
της μουσικής, του χορού (ελληνικοί παραδοσιακοί χοροί κ.λπ.), των 
εικαστικών τεχνών (πινακοθήκη, εκθέσεις κ.λπ) και του βιβλίου. Η 
συγκέντρωση και προβολή του λαογραφικού υλικού, η ενίσχυση και 
προβολή του λαογραφικού υλικού, η ενίσχυση δραστηριοτήτων για τη 
διάδωση των λαϊκών παραδόσεων (καρναβάλι κ.λπ) η δημιουργία 
μουσείου, η δημιουργία και ανάπτυξη θεάτρου σκιών, κουκλοθεάτρου 
ή η προβολή τους και γενικά η διοργάνωση κάθε είδους εκδηλώσεων 
που θα σταχεύουν στην προώθηση των σκοπών του Πνευματικού Κέ¬ 
ντρου Δήμου Μεσσήνης. 

3. Πόροι αυτού είναι: 

α) Η ετήσια επιχορήγηση του Δήμου δρχ. 1.000.000. 
β) Οι επιχορηγήσεις από το Δημόσιο. 

γ) Οι πάσης φύσεως δωρεές, κληρονομιές, κληροδοσιές από φυσι¬ 
κά ή νομικά πρόσωπα. 

δ) Εισπράξεις από το αντίτιμο των υπηρεσιών που θα παρέχονται 
από το νομικό πρόσωπο και από τις εκδηλώσεις του. 

ε)' Εσοδα από την τυχόν περιουσία του νομικού αυτού προσώπου. 

4. Το νομικό πρόσωπο θα στεγάζεται σε οίκημα που θα εξασφαλί¬ 
ζει το Δημοτικό Συμβούλιο. 

5. Τό νομικό πρόσωπο διοικείται από: 

Α. Εννεαμελές διοικητικό συμβούλιο που αποτελείται από τους: 

α) Δήμαρχο Μεσσήνης, ως πρόεδρο. 

β),γ) Δύο Δημοτικούς Συμβούλους. 

δ) έναν εκπρόσωπο των εργαζομένων. 

ε),θ) Πέντε Ελληνες πολίτες, κατοίκους Δήμου Μεσσήνης. 

.Τα μέλη με στοιχεία β,γ,ε,στ, ζ,η, και θα ορίζονται από το Δημοτι¬ 
κό Συμβούλιο. 

Το μέλος με στοιχείο δ, ορίζεται από τη γενική συνέλευση των ερ¬ 
γαζομένων στο νομικό πρόσωπο. 

Β. Τριμελή εκτελεστική Επιτροπή που αποτελείται από τους: 
α) Πρόεδρο Διοικητικού Συμβουλίου και 

β),γ) Δύο Δημοτικούς Συμβούλους που εκλέγονται από το Διοικη¬ 
τικό Συμβούλιο. 

Το Διοικητικό Συμβούλιο του Νομικού Προσώπου εκλέγει από τα 
μέλη του τον Αντιπρόεδρο, τον Γραμματέα, τον Εφορο και τον Τα¬ 
μία. 

Η θητεία του Διοικητικού Συμβουλίου είναι διετής. Σε κάθε περί- 


Αριθ. 18587 (15) 

Σύσταση ίδιου νομικού προσώπου με το όνομα «Δημοτικό Γηροκο¬ 
μείο» στο Δήμο Πόρου. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1) Τις διατάξεις του αρθρ. 175 του ΔΚΚ (ΠΔ 76/85). 

2) Τις 65/86 και 31/87 αποφάσεις του δημοτικού συμβουλίου Πό¬ 
ρου. 

3) Τις διατάξεις του ΠΔ 331/83 αποφασίζουμε: 

1) Συστήνουμε ίδιο νομικό πρόσωπο με το όνομα «Δημοτικό Γη¬ 
ροκομείο Πόρου» στο δήμο Πόρου. 

2) Σκοπός του νομικού τούτου προσώπου είναι γενικά η περί¬ 
θαλψη του γήρατος με την ανέγερση και λειτουργία στο δήμο Πόρου 
Γηροκομείου ως και κάθε άλλο μέτρο που στο μέλλον για τον εν 
λόγω σκοπό θα κριθεί σκόπιμο. 

3) Πόροι του νομικού προσώπου είναι: 

α) Ετήσια επιχορήγηση του δήμου δρχ. 1.000.000. 

β) Τα έσοδα του συλλόγου «Καλός Σαμαρείτης» που έχει ιδρυθεί 
για το σκοπό τούτο. 

γ) Η επιχορήγηση του Κράτους. 

δ) Κάθε μορφής δωρεές, εισφορές και κληρονομιές ως και το /αντί¬ 
τιμο παρεχομένων υπηρεσιών. 

ε) Πρόσοδοι από δική του περιουσία. 

4) Το νομικό πρόσωπο διοικείται από εννεαμελές διοικητικό συμ¬ 
βούλιο που αποτελείται από τους: 

α) Δήμαρχο που ορίζεται ως πρόεδρος. 

β) Οκτώ (8) μέλη που εκλέγονται από το δημοτικό συμβούλιο. 

5) Το Διοικητικό Συμβούλιο εκλέγει από τα μέλη του τον 
αντιπρόεδρο αυτού. 

6) Η θητεία του Διοικητικού Συμβουλίου ακολουθεί την δημοτική 
περίοδο. 

7) Το νομικό πρόσωπο εκπροσωπείται στα δικαστήρια και σε κάθε 
αρχή από τον Πρόεδρο και όταν αυτός απουσιάζει ή κωλύεται από 
τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 23 Ιουλίου 1987 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 


Αριθ. 8683 _ (16) 

Σύσταση ίδιου νομικού προσώπου με το όνομα «Κοινοτική βιβλιο¬ 
θήκη Ευδήλου Αριστείδης Φωτρίδης». 

Ο ΝΟΜΑΡΧΗΣ ΣΑΜΟΥ 

Έχοντας υπόψη : 

1. Τις διατάξεις του άρθρου 175 του Δημοτικού και Κοινοτικού 
Κώδικα (Π.Δ. 76/85). 

2. Τις διατάξεις του αριθμ. 331/1983 Π.Δ. περί μεταβιβάσεως 

αρμοδιοτήτων του Υπουργείου Εσωτερικών, στους Νομάρχες. 

3. Την αριθμ. 35/87 νομότυπη απόφαση του Κοινοτικού Συμβου¬ 
λίου Ευδήλου, αποφασίζουμε: 

ΑΡΘΡΟ ΜΟΝΟ 

1. Συστήνεται ίδιο νομικό πρόσωπο με το όνομα Κοινοτική Βι¬ 
βλιοθήκη Ευδήλου Αριστείδης Φωτρίδης» στην Κοινότητα Ευδήλου 
του Νομού Σάμου. 

2. Σκοπός του Νομικού αυτού προσώπου είναι η γενική ανύψωση 
του Πολιτιστικού — πνευματικού επιπέδου των κατοίκων της Κοινό- 
τητος του Ευδήλου. 

3. Πόροι του νομικού προσώπου θα είναι: 

α) Η ετήσια επιχορήγηση την Κοινότητας Ευδήλου που θα ανέρ¬ 
χεται σε 300.000 δρχ. το λιγότερο και θα μπορεί να αυξηθεί με από¬ 
φαση του Κοιν. Συμβουλίου Ευδήλου, ανάλογα με τις ανάγκες του 
Νομικού Προσώπου και των οικονομικών δυνατοτήτων της Κοινότη¬ 
τας αυτής. 

β) Οι εισφορές, δωρεές, κληρονομιές, κληροδοσίες. 

Γ( Τα έσοδα από αντίτιμο των πραγμάτων ή Υπηρεσιών που πα¬ 
ρέχονται από το Νομικό Πρόσωπο. 

δ) οι πρόσοδοι από την δική του περιουσία και. 

ε) κάθε τυχόν παροχή του κράτους ή άλλη νόμιμη πρόσοδος. 


4. Το Νομικό Πρόσωπο θα στεγάζεται σε ισόγειο χώρο του Κοι¬ 
νοτικού Κατ/τος Ευδήλου 150 μ2 περίπου. 

5. Το συνιστώμενο Νομικό Πρώσωπο διοικείται από πενταμελές 
Διοικητικό Συμβούλιο που αποτελείται από : 

α. Τον εκάστοτε Πρόεδρο της Κοινότητας ως Πρόεδρο. 

β. Δύο Κοινοτικούς Συμβούλους Ευδήλου. 

γ. Δύο δημότες που θα έχουν ανάλογες γνώσεις κατά την κρίση 
του Κοιν. Συμβουλίου. 

Τα υπό στοιχεία β και γ μέλη ορίζονται από το Κοινοτικό Συμβού¬ 
λιο. 

Το Διοικητικό Συμβούλιο εκλέγει από τα μέλη του τον Ανι/δρο. 

Η θητεία των μελών του Διοικητικού Συμβουλίου, ακολουθεί την 
Κοινοτική περίοδο. 

6. Το Νομικό Πρόσωπο εκπροσωπείται ενώπιον των Δικαστη¬ 
ρίων και κάθε αρχής από τον Πρόεδρο και σε περίπτωση κωλύμμα- 
τος ή απουσίας από τον Αντ/δρο. 

Η παρούσα να δημοσιευθεί στην Εφημερίδα της Κυβερνήσεως. 

Σάμος, 23 Νοεμβρίου 1987 

Ο Νομάρχης 
ΧΑΡΗΣ ΤΣΙΟΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




